楊言 (正德進士)

楊言（），字惟仁，號後江，浙江鄞縣（今屬浙江寧波市鄞州區）人。明朝政治人物，曾任給事中，以敢於直諫聞名。官至湖廣參議。

生平
正德十一年（1516年）丙子科舉人，十六年（1521年）辛巳科楊維聰榜進士。授行人，出使代王府。嘉靖四年（1525年）擢禮科給事中。數日後即上書痛陳朝廷弊端，世宗以“无中生有”斥責之。同年，光禄署丞何渊請求擴建宗廟，祭祀世宗生父兴献王，楊言與諸臣抗爭，不被採納。楊言又上書指陳利害，言辭激烈。嘉靖六年（1527年），錦衣百戶王邦奇借事誣陷楊廷和、彭澤、費宏等，將興大獄。楊言再次抗疏，斥責王邦奇“心懷怨望，文飾奸言，詬辱大臣，熒惑聖聽”，世宗大怒，將楊言收押，并在午門親自審問。楊言備受刑訊，折斷一指，卻毫不屈服。世宗命下五府九卿繼續審議。但興大獄之事也不了了之。楊言被貶為宿州判官。遷溧陽知縣，歷蘇州府同知、南京刑部郎中，改南京文选司，十二年五月考察謫夷陵知州。稍迁荆州府同知，十七年二月升四川佥事，累官至湖廣右參議，二十二年十二月考察以不謹闲住。四十一年二月卒，年七十五。

《明史》有傳。《明史·卷207》：楊言，字惟仁，鄞人。正德十六年進士。授行人。嘉靖四年擢禮科給事中。閱數日即上言：「邇者仁壽宮災，諭群臣修省。臣以為責在公卿而不在陛下，罪在諫官而不在聖躬。朝廷設六科，所以舉正欺蔽也。今吏科失職，致陛下賢否混淆，進退失當。大臣蔣冕、林俊輩去矣，小臣王相、張漢卿輩皆得禍矣，而張驄、桂萼始由捷徑以竊清秩，終怙威勢以賊良善。戶科失職，致陛下儉德不聞，而張侖輩請索無厭，崔和輩敢亂舊章。禮科失職，致陛下享祀未格於神，而廟社無帡幪之庇。兵科失職，致陛下綱紀廢弛，而錦衣多冒濫之官，山海攘抽分之利，匠役增收而不禁，奏帶逾額而不裁。刑科失職，致陛下用罰不中。元惡如藍華輩得寬籍沒之法，諍臣如郭楠輩反施鈕械之刑。工科失職，致陛下興作不常。局官陸宣輩支俸逾于常制，內監陳林輩抽解及於蕪湖。凡此，皆時弊之急且大，而足以拂天意者。願陛下勤修庶政，而罷臣等以警有位，庶可以格天心，弭災變。」帝以浮謗責之。奸人何淵請建世室。言與廷臣爭，不聽。言複抗章曰：「祖宗身有天下，大宗也，君也。獻皇帝舊為籓王，小宗也，臣也。以臣並君，亂天下大分。以小宗並大宗，幹天下正統。獻帝雖有盛德，非若周文、武創王業也，欲襲世室名，舛矣。如以獻帝為自出之帝，是前無祖宗；以獻帝為禰而宗之，是後無孝、武二帝。陛下前既罪醫士劉惠之言，今乃納淵之說。前既俞禮卿席書之議，今乃咈書之言。臣不知其何謂也。」楊一清召入內閣，言請留之三邊。特旨拜張璁兵部侍郎。言以璁貪佞險躁，且新進，未更國家事，請罷璁，並劾吏部尚書廖紀引匪人。同官解一貫等亦諫。皆不納。有投匿名書禦道者，言請即燒之，報可。六年，錦衣百戶王邦奇借哈密事請誅楊廷和、彭澤等，下部議，未覆，而邦奇複誣大學士費宏、石珤陰庇廷和，詞連廷和子主事惇等，將興大獄。言抗疏曰：「先帝晏駕，江彬手握邊軍四萬，圖為不軌。廷和密謀行誅，俄頃事定，迎立聖主，此社稷之勳也。縱使有罪，猶當十世宥之。今既以奸人言罷其官、戍其長子矣，乃又聽邦奇之誣而盡逮其鄉里、親戚，誣為蜀党，何意聖明之朝，忽有此事？至宏、珤乃天子師保之官，百僚之表也。邦奇心懷怨望，文飾奸言，詬辱大臣，熒惑聖聽。若窮治不已，株連益多，臣竊為國家大體惜也。」書奏，帝震怒，並收系言，親鞫於午門。群臣悉集。言備極五毒，折其一指，卒無撓詞。既罷，下五府九卿議。鎮遠侯顧仕隆等覆奏邦奇言皆虛妄，帝責仕隆等徇情。然獄亦因是解，謫言宿州判官。御史程啟充請還言舊任，不聽。稍遷溧陽知縣，曆南京吏部郎中。坐事再謫知夷陵。累官湖廣參議。言為吏，多著聲績。溧陽、夷陵皆祠祀之。

家族
曾祖楊時祚。祖楊灏。父楊明彝，號拙菴。母姚氏。具庆下。兄楊誌、弟楊諫。

註釋
張時徹《明故朝列大夫湖廣布政司右參議後江楊公墓碑铭》

參考文獻
（清）張廷玉 等.《明史》.

 延伸阅读 


Category:明朝行人司行人
Category:明朝禮科給事中
Category:明朝溧陽縣知縣
Category:明朝夷陵州知州
Category:明朝荊州府同知
Category:南京刑部郎中
Category:南京吏部郎中
Category:明朝四川按察司佥事
Category:明朝湖廣布政使司參議
Category:寧波人
Y
Y言